SUATEA participó güei pela mañana na movilización de la comunidá escolar de la escuela mierense Llerón-Clarín delantre del edificiu de la Conseyería d’Educación pa demandar una solución definitiva a la prestación de los servicios de tresporte escolar y comedor gratuitos pa los escolares que residen en Nuevu Santuyano. Sucedía que’l Consorciu de Tresporte d’Asturies (CTA) consideraba esta población integrada na localidá de Mieres del Camín. Consecuencia d’ello y aplicando’l reglamentu de tresporte escolar vixente, que restrinxe’l derechu a esi serviciu si la residencia del alumnáu ta na mesma localidá del centru educativu, determinó que, al respective d’esa, col tiempu suprimiríase la so gratuidá y polo tanto tamién el derechu a comedor.
#000006
La conceyala Educación y l’Alcalde de Mieres lleven presentando dende’l cursu pasáu na Conseyería Educación informes avalando que Nuevu Santuyano ye una población que dista de la escuela LLerón-Clarín más de 2,5 Km, que nun pertenez a la localidá de Mieres del Camín y que, polo tanto, tol alumnáu de Nuevu Santuyano tien derechu a aquellos servicios.
#000007
Fizo falta una movilización con cacerolada de padres, madres, alumnáu y la presencia del Alcalde y la Conceyala d’Educación de Mieres, pa que la Conseyería resolviera definitivamente un problema meramente burocráticu de comunicación col CTA qu’afectaba gravemente al derechu que tien esti pueblu a la educación y a recibir los servicios complementarios básicos de tresporte y comedor n’igualdá de condiciones del restu la población asturiana.
#000008
N’Uviéu a 28 de setiembre de 2020
#000010
El tresporte escolar ye un derechu. Deféndelu
#000011